ลุ้น OR กวาดกำไรปีนี้ 1.43 หมื่นล้าน โต 24%
OR “คอนเซนซัส Refinitiv” ประเมินรายได้รวม 6.62 แสนล้านบาท และกำไรสุทธิ 1.43 หมื่นล้านบาท เติบโต 24.35% จากงวดเดียวกันของปีก่อน ให้ราคาเฉลี่ย 28.18 บาท อัพไซด์ 16.81%
OR “คอนเซนซัส Refinitiv” ประเมินรายได้รวม 6.62 แสนล้านบาท และกำไรสุทธิ 1.43 หมื่นล้านบาท เติบโต 24.35% จากงวดเดียวกันของปีก่อน ให้ราคาเฉลี่ย 28.18 บาท อัพไซด์ 16.81%
1 พ.ย. 2565

บริษัท ปตท. น้ำมันและการค้าปลีก จำกัด (มหาชน) หรือ OR หลายฝ่ายคาดว่าไตรมาส 3 ปี 2565 เป็นไตรมาสที่ต่ำสุดของปี และจะฟื้นตัวในช่วงไตรมาส 4 ปี 2565 เป็นต้นไป อย่างเช่นบริษัท หลักทรัพย์ ดาโอ (ประเทศไทย) จำกัด (มหาชน) ประเมินว่า กำไรของบริษัทฯในไตรมาส 4 ปี 2565 จะกลับมาฟื้นตัวขึ้นจากไตรมาสก่อน เป็นผลมาจากปริมาณขายผลิตภัณฑ์น้ำมันสำเร็จที่ฟื้นตัวตามปัจจัยฤดูกาลและอุปสงค์ที่สูงขึ้นจาก gas-to-oil switching หลักๆจากลูกค้าในกลุ่มโรงไฟฟ้าที่ใช้ดีเซลเป็นเชื้อเพลิงทดแทนก๊าซธรรมชาติที่มีราคาสูง
นอกจากนี้ประเมินว่า marketing margin จะดีขึ้นจากไตรมาสก่อน ตามแนวโน้มราคาผลิตภัณฑ์น้ำมันสำเร็จรูปที่ฟื้นตัว และรายได้ธุรกิจ Lifestyle ที่สูงขึ้นตามปัจจัยฤดูกาลจากวันหยุดยาวที่เยอะ
ประกอบกับคงประมาณการกำไรปี 2565 อยู่ที่ 1.60 หมื่นล้านบาท  และในปี 2566 กำไรอยู่ที่ 1.36 หมื่นล้านบาท โดยเชื่อว่าในปี 2565 กำไรจะสูงขึ้น 39% เมื่อเทียบกับงวดเดียวกันของปีก่อน ด้วยปริมาณขายน้ำมันรวมในประเทศที่สูงขึ้น รวมทั้งMarketing margin ที่ดีขึ้น อีกทั้งจำนวนสาขา Café Amazon และร้านสะดวกซื้อที่เพิ่มขึ้น และ 4) ปริมาณขายน้ำมันในต่างประเทศที่สูงขึ้น ทั้งนี้คงคาแนะนำ “ซื้อ” ประเมินราคาเป้าหมายปี 2566 ที่ 32.00 บาท
สอดคล้องกับ บริษัท หลักทรัพย์ทรีนีตี้ จำกัด ประเมินว่าแนวโน้มไตรมาส 4 ปี 2565 น่าจะฟื้นตัวมาอยู่ในระดับ 2-3 พันล้านบาท ซึ่งเป็นระดับกําไรปกติ โดยคาดว่าไม่น่าจะมีผลขาดทุนจาก Stock ซึ่งราคาน้ำมันในช่วงปลายปีน่าจะยังทรงตัวอยู่ในระดับสูง 90-95  ดอลลาร์ต่อบาร์เรล
ขณะที่ปรับประมาณการกําไรปี 2565 ลงมาเป็น 1.4 หมื่นล้านบาท ปรับค่าการตลาดทั้งปีลงเหลือ 1.0 บาทต่อลิตร แนะนํา “ซื้อ” และราคาเป้าหมายปี 2566 ที่ 33.50 บาท
ส่วนข้อมูลจาก “คอนเซนซัส Refinitiv” ประเมินผลประกอบการปี 2565 คาดว่ามีรายได้รวม 6.62 แสนล้านบาท เพิ่มขึ้น 28.55% เมื่อเทียบกับงวดเดียวกันของปีก่อน 5.15 แสนล้านบาท ขณะที่ในปี 2566 คาดมีรายได้รวม 6.68 แสนล้านบาท
ขณะเดียวกันประเมินในปี 2565 ทำกำไรสุทธิ 1.43 หมื่นล้านบาท เพิ่มขึ้น 24.35% จากงวดเดียวกันของปีก่อนมีกำไรสุทธิ 1.15 หมื่นล้านบาท และประเมินปี 2566 มีกำไรสุทธิ 1.33 หมื่นล้านบาท
อย่างไรก็ตามราคาเฉลี่ยคอนเซนซัสที่ระดับ 28.18 บาท หากเทียบกับราคาหุ้นปิด ณ วันที่ 1 พ.ย. 65 อยู่ที่ 24.40 บาท ก็ยังมีอัพไซด์ 15.50%